SUID-AFRIKAANSE RADIOLIGA 
SARLNUUS SONDAG 4 JANUARIE 2004 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid- Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


STIL SLEUTEL 


Dit is met leedwese dat ons die heengaan van OK Jimmy dos Santos, ZS6BAL, 
op Maandag 29 Desember bekendmaak. Jimmy was 'n lid van die Wesrandklub 
en sal deur sy baie vriende gemis word. 


Ons innige simpatie word betuig aan sy eggenote Caron, ZS6MIC, dogters Leigh 
en Selcia, ander familie en vriende. 


(POUSE) 

In die nuus vandag; 

NUWE IARU STREEK 1 TWEE METER AURORA REKORD 
NUWE IARU STREEK 1 TWEE METER BAKEN IN WERKING 
NOMINASIES VIR RAAD SLUIT MêRE 

ORGANISASIES SE KOMMENTAAR VERDIEP SORGE OOR BPL 
KLUBNUUS 

Bly ingeskakel vir meer besonderhede hieroor en ander nuusitems. 


Besoek ook die SARL se webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL. 
NUWE IARU STREEK 1 TWEE METER AURORAREKORD. 


Op 31 Oktober 2003 is `n nuwe IJARU Streek 1 tweemeter aurorarekord opgestel 
tussen Peter, OZ1LPR, en Nikolai, RA3@TT, oor `n afstand van 2 062 km. Die 
vorige rekord het op 2 014 km gestaan. 


NUWE TRANS-ATLANTISE 2 METER BAKEN IN WERKING GESTEL 


Die 2 meter transatlantiese , VO1ZA, is vanaf Newfoundland in 

Kanada in werking gestel. Dit saai op 'n frekwensie van 144,400 MH in die 
rigting van Europa uit. Die Marconi Radioklub van Newfoundland beheer die 
baken. 


Die sender voer `n Cushcraft 11 element yagi met 250 W uitsetkrag. 

Die baken is in Conceptionbaai, Newfoundland gesetel in ruitblok GN37JS. Die 
antenna is 90 meter bo seevlak. Ontvangsverslae kan gestuur word aan die vol- 
gende e-posadresse: volhp@rac.ca of volna@rac.ca. (Die vorige twee nuusitems 
deur OZ8SL en ZS5JF). 


NOMINASIES VIR DIE RAAD VAN DIE SARL ASOOK MOSIES VIR DIE 
AJV 


Nominasies vir kandidate wat graag op die Raad van die SARL wil dien mag tot 
more, 5 Januarie ingedien word. Die nominasie moet in skrif wees en geteken 
deur `n voorsteller en sekondant. `n Motivering en CV moet die nominasie 
vergesel. 


Elke nominasie moet ook vergesel wees deur 'n geskrewe verklaring deur die 
kandidaat waar hy/sy verklaar dat hy/sy bereid is om op die Raad te dien. 


Die sluitingsdatum vir mosies om by die AJV ter tafel gelê te word, is ook 
mêre, 5 Januarie. Mosies moet aan die Ligasekretaris gestuur word en moet 
ook geteken wees deur ʼn voorsteller en sekondant. 


Die genomineerdes, voorstellers en sekondante moet almal lede wees van die 
SARL. 


ORGANISASIES SE KOMMENTAAR DRA BY TOT KOMMER OOR BPL 


In Amerika het twee organisasies by die FCC kommentaar gelewer wat bydra 
tot die bekommernis oor potensiële steurings vanaf en na die beplande BPL 
(Broadband over Power Lines) stelsels. Die Federal Emergency Management 
Agency (FEMA) het ook sy kommer uitgespreek en die Disaster Preparedness 
and Emergency Response Association (DERA) vra die FOC om onafhanklike 
toetse te laat doen en om ook na publieke kommentaar te luister. 


Die Amateur Radio Research and Development Corporation (AMRAD) het 
bykomende data aan die FCC beskikbaar gestel om die kommer te ondersteun 
dat BPL stelsels maklik onderhewig is aan steurings van selfs die eenvoudigste 
amateur HF-apparaat. AMRAD sê dat hulle data bewys dat amateuraktiwiteit 
in hulle toetsomgewing heelwat huise binne 'n radius van (0,51 myl vanaf die 
sender sonder internetverbindings gelaat het. 


AMRAD het REF-toetse uitgevoer in hulle Potomac BPL-toetssentrum vroeg in 
November. Die toetssentrum is deel van `n stelsel wat 'n huis bevat vanuit die 
mid-sestigs wat van ongeskermde bedrading gebruik maak. Die toetsomgewing 
het oorhoofse kragdrade. 


AMRAD het bevind dat binne `n afstand van net meer as `n halfmyl, data- 
versending gestaak het toe `n sender van 100 W op 3980 kHz vanaf `n mobiele 
stasie uitgesaai het. Dataversending het gestaak met `n uitset van slegs 4 W op 
die bande vanaf 4 tot 21 MHZ. Die ARRL hoop om `n onafhanklike studie van 
BPL gedurende vroeg Januarie uit te voer. 


Hierdie studie sal ondersoek instel hoe BPL die HF- en lae BHEF- amateurw- 
erking sal beinvloed. Bykomende inligting oor BPL is te kry op die ARRL se 
webtuiste. 


KLUBNUUS 
OOS-RAND KLUB 


Die Oos-Rand Radioklub nooi klubs, veral Oos-Randse klubs, uit na `n katte- 
bakverkoping op 24 Januarie om 10:00 by die Germiston Bootklub. Die katte- 
bakverkoping begin om 10:00 en word gevolg deur `n vergadering om 'n forum 
in die lewe te roep wat ten doel het om klubs aan die Oos-Rand te koërdineer 
t.o.v ontmoetings ensomeer. 


Die Germiston Bootklub het veilige parkering en 'n lekker groot saal. 
Sien u daar. 


Die Oos-Rand Radioklub sal op 16 Januarie 2004 om 19:00 `n komiteevergader- 
ing by die klubhuis hou. Lede wat nie kan bywoon nie moet Johanna Harris 
skakel by 011-814-2121 om verskonings aan te teken. 


DATUMS VAN GEBEURTENISSE OM AAN DEEL TE NEEM 


10 11 Januarie Hunting Lions on the Air 18 Januarie INTEGNET 28 25 
Januarie PEARS BHF/UHF-kompetisie 14 Februarie Kinderdag 


Die SARL nooi u om Sondae om 10:00 na Amateur Radio Mirror International 
op 17 815, 9 750 en 7 082 kHz en 145,625 MH in die Oos Londen-, 145,650 in die 
Durban-, 145,750 MHz in die Pretoria- en 438,800 MHz in die Sandtongebied 
te luister. `n Heruitsending kan Maandagaande om 21:00 SAT op 8 215 kHr 
gehoor word. ARMI word deur Telkom en Sentech geborg. 


Dit bring ons dan aan die einde van hierdie bulletin wat saamgestel is deur Mar- 
tin, ZSAABU, en gelees deur ...... VANUIË .......... AS 'n diens aan radioamateurs, 
kortgolfluisteraars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 
so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


